Məyɔŋ mə́sə̄ mə́ kóán fɔ́ɔ́ bedzə̂dzalá bə́sə̄ kig kóógan: zá yǎ ábə̄ bɔ́ á ngākad é mam má, a bɔ̌ naa bǐ wog mɔ́ ósúsúa ? Bə́ zāā ai bɔbɔɔlɔ bábán nə́ bə́ kālī bɔ́ bǐ zu wóg anə́ bádzó nâ: "Á nə̄ tóé !" 10Bəbɔɔlɔ báma, mínā bə́bēn bā, á Ńtondôbə a dzó, etúgā dzáma, é mína mə ngátɔ́b bā, ḿból yə̄ nâ mǐ tóan yəm, mǐ yə́bə ma, mǐ tóan sóŋ nə́ mə nə təge ai é Zāmbá á ngābə́ mā ósū, təge ai ényɔ̄ ā yi bɔ á mvús dzama. 11Və ma, və mǎ mə̄ nə́ Ńtondôbə; ngə́ sə́ ma, təge ai ǹnyii bod. 12Mǎ mə ngákad fwé, ńdɔ̄ fə mə ngávə́ akodé, mǎ mə̄ ngábɔ nə́ bə́ wog dɔ́ ábə̄ mínā, sə̌ kig ǹdzín Zambá, asú tē mǐ nə́ bəbɔɔlɔ báma, á Ńtondôbə a dzó, ńdɔ mǎ mə̄ nə́ Zāmbá.